TFG บวก 4% ลุ้นกำไร Q2 โต 93% แตะ 830 ลบ. รับราคาหมู-ไก่พุ่ง
TFG บวก 4% ลุ้นกำไรไตรมาส 2/65 โต 93% แตะ 830 ลบ. รับปัจจัยราคาหมูและราคาไก่เพิ่มขึ้น ส่งผลให้อัตรากำไรขั้นต้นขยายตัวเพิ่มขึ้น โบรกแนะซื้อเก็งกำไรราคาเป้าหมาย 8.10 บ. 
TFG บวก 4% ลุ้นกำไรไตรมาส 2/65 โต 93% แตะ 830 ลบ. รับปัจจัยราคาหมูและราคาไก่เพิ่มขึ้น ส่งผลให้อัตรากำไรขั้นต้นขยายตัวเพิ่มขึ้น โบรกแนะซื้อเก็งกำไร
16 มิ.ย. 2565

ผู้สื่อข่าวรายงานว่า ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 12:00 น. อยู่ที่ระดับ 6.25 บาท เพิ่มขึ้น 0.25 บาท หรือ 4.17% ทำราคาสูงสุดที่ 6.25 บาท ทำราคาต่ำสุดที่ 6.00 บาท มูลค่าการซื้อขาย 283.14 ล้านบาท

บริษัทหลักทรัพย์ บัวหลวง จำกัด (มหาชน) ระบุในบทวิเคราะห์วันที่ 15 มิ.ย.2565 ว่า สำหรับในไตรมาส 2/2565 ทางฝ่ายวิจัยคาด กำไรสุทธิที่ 830 ล้านบาท เพิ่มขึ้น 93% เมื่อเทียบกับงวดเดียวกันของปีก่อน และ 34% จากไตรมาสก่อนหน้า ส่วนกำไรหลักที่ 770 ล้านนบาท เพิ่มขึ้น 137% อย่างมีนัยสำคัญ เมื่อเทียบกับงวดเดียวกันของปีก่อน และ 19% จากไตรมาสก่อนหน้า (เทียบกับประมาณการกำไรสุทธิก่อนหน้าที่ 630 ล้านบาท และประมาณการกำไรหลักที่ 660 ล้านบาท)
สำหรับในไตรมาส 2/2565 คาดยอดขาย ที่ 1.14 หมื่นล้านบาท เพิ่มขึ้น 37% เมื่อเทียบกับงวดเดียวกันของปีก่อน และ 10% จากไตรมาสก่อนหน้า และอัตรากำไรขั้นต้นที่ 16.3% เพิ่มขึ้นจากไตรมาส 2/2565 ที่ 11.5% และในไตรมาส 1/2565 ที่ 15.3% โดยได้รับปัจจัยหนุนจากราคาหมูไทยและราคาไก่ไทยที่เพิ่มขึ้น และวอลุ่มไก่ส่งออกที่เพิ่มขึ้น ส่งผลให้อัตรากำไรขั้นต้น ขยายตัวเพิ่มขึ้นจากไตรมาส 2/2565 ต่อเนื่องไปยังไตรมาส 3/2565 และเนื่องจากกำไรในช่วงไตรมาส 2/2565-3/2565 ที่มีแนวโน้มดีกว่าที่คาดก่อนหน้า ยังคงคำแนะนำ “ซื้อเก็งกำไร” หุ้น TFG ราคาเป้าหมาย 8.10 บาท